كان الوصول لمطار جاكرتا يوم 1 اكتوبر الساعه 3 الظهر كانت الجوازات زحمه اخذنا م يقارب الساعه وطول م انا واقف بالسرا منتبه لموظفي الجوازات كيف يطلبون من السعوديين شي ولا انتهت سالفه الهديه واشوف السعوديين يتاخرون اما الجنسيات الثانيه وتحديدا الاستراليين يخلصون بسرعه المهم وصل دوري وعطيته الجواز سألني عن حجز الفندق طلعت له حجز وهمي لكامل المده وعطيته شافه شويه وقالي ادفع 100 ريال وطلع ميه من عنده قلت له ليش قالي انت اول مره يجي اندونيسيا ولازم اول مره تجي تدفع قلت له لا جيت مرتين قبل كذا قلب صفحات الجواز وقالي م فيه ختم انك جيت قلت اي لان هذا الجواز جديد الختوم بالجواز القديم واخذ جواز خويي وسالني نفس السوال وقلت له كلنا جينا بس جوازاتنا جديدة رغم جواز صاحبي له سنتين وينتهي لكن عارف حركه نصب منه قرب مني وقالي طيب هديه قلت له م فيه هديه م حولت الفلوس وختم الجوازات واعطاني اياها بالبدايه لما يقول فلوس حق اول زياره وكذا كان واثق لكن بعد م قلت له جينا والختوم بالجواز القديم قرب وقال هديه وهو مرتبك،